Tabadut-is: D yiwen n ṣṣenf n yimesrifgen imecṭaḥ nezzah, d imesrifeg amezdaɣ ɣef teɣzi n useggas, yettwassen s tqarruct-is d tedmarin-is tizewwaɣin, d lqed-is amecṭuḥ yettaweḍ alama d setta (6) n yisantimen, d imesrifeg yessefruruxen di yal akud, acekku tawwurt n ugdef-is tettili deg idi-s, deg waya tella yiwet n tumgist: mi ineṭeq kullec anda ɛeẓẓi yella yal-ass ḥeqren-t imi mecṭuḥ, ihi nejmaɛen yimesrifgen merra ala ɛeẓẓi ur asssawlen ara, akken ad d-afen tifrat i lebni n ugdef, di taggara ffɣen-d s tifrat igedfan ad ttwaxedmen bla tawurt yerna ad iqabel igenni, imi bdan sefruruxen asemmiḍ d igefran yenɣaasen arraw-nsen, ihi yeqqim ala ɛeẓẓi iwumi ur mmuten ara warraw-is,deg waya uɣalen sefruruxen kan deg unebdu. Ma nuɣal-d ɣer ɛeẓẓi di teẓgi n Rric ad tnaf qrib ala netta i yellan ulac adeg anida ur nettaf ara Aɛeẓẓi, ma ɣer DALLET Jean-Marie, yessegza-t-d akken ɣef leḥsab n yinnan: Aɛeẓẓi bu tbedɛit.1 acku yessen ad yexdem agdef-is.